《题洪景伯通判清閟堂》
宋代·陈知柔

别乘清名满世间，却来堂下植檀栾。
已无欲物败人意，且与此檀同岁寒。
夜月半庭金影碎，秋风一枕玉声残。
雁行吏退铃斋静，想见巍冠独倚阑。

作者简介：（?—1184）宋泉州永春人，字体仁，号休斋，一号弱翁。高宗绍兴十二年进士。授台州判官。历知循州、贺州。与秦桧子秦熺同榜进士，桧当轴，同年多以攀援致通显，知柔独不阿附。解官归，主管冲祐观。有《易本旨》、《春秋义例》、《易大传》、《易图》、《诗声谱》、《论语后传》等。